পাহাড়ে নিয়োগ দুর্নীতি মামলাকে চ্যালেঞ্জ, হাইকোর্টে জিটিএ

ওয়েবডেস্ক- পাহাড়ে নিয়োগ দুর্নীতি মামলা চ্যালেঞ্জ (Recruitment corruption case challenges) । সিঙ্গেল বেঞ্চের (Single Bench) চাকরি বাতিলের নির্দেশ চ্যালেঞ্জ করে ডিভিশন বেঞ্চে দায়ের মামলা। মামলা দায়ের, জিটিএ-র (GTA) তরফে। বিচারপতি তপোব্রত চক্রবর্তীর ডিভিশন বেঞ্চে মামলার শুনানি। ৩১৩ জন শিক্ষকের চাকরি বাতিলের নির্দেশকে চ্যালেঞ্জ জানিয়ে ডিভিশন বেঞ্চে মামলা করল জিটিএ। কলকাতা হাইকোর্টের জলপাইগুড়ি সার্কিট বেঞ্চের ডিভিশন বেঞ্চে এই মামলা দায়ের হয়েছে।

এই মামলার শুনানি হবে জলপাইগুড়ি সার্কিট বেঞ্চের বিচারপতি তপোব্রত চক্রবর্তী ও বিচারপতি বিশ্বরূপ চৌধুরীর ডিভিশন বেঞ্চে। পাহাড়ে জিটিএ নিয়ন্ত্রণাধীন স্কুলগুলিতে বেআইনিভাবে শিক্ষকের নিয়োগ হয়েছে বলে অভিযোগ উঠেছে। বিজ্ঞপ্তি ছাড়াই এই নিয়োগের অভিযোগ। এই পরিস্থিতিতে কলকাতা হাইকোর্টের হস্তক্ষেপ চেয়ে মামলা দায়ের হয়। মামলার শুনানিতে সিবিআই তদন্তের নির্দেশ দেয় কলকাতা হাইকোর্ট। সেই রায়কে চ্যালেঞ্জ জানিয়ে কলকাতা হাইকোর্টের ডিভিশন বেঞ্চ সেই রায়কেই বহার রাখে।

আরও পড়ুন- বাংলাদেশে আটকে ভারতীয় মেডিক্যাল পড়ুয়ারা জরুরি হস্তক্ষেপের দাবিতে মোদীকে চিঠি

সিআইডি তদন্তের নির্দেশ বহাল রাখে আদালত। এই মামলা যায় সুপ্রিম কোর্ট পর্যন্ত। বিচারপতি বিশ্বজিৎ বসুর এজলাসে মামলার শুনানি হয়। দীর্ঘ সওয়াল জবাব চলে। শুনানি শেষে জিটিএ এলাকায় ৩১৩ জন শিক্ষকের চাকরি বাতিলের নির্দেশ দেন বিচারপতি বিশ্বজিৎ বসু।

এহেন নির্দেশ পাহাড়ে পৌঁছতেই ক্ষোভে ফেটে পড়ে জিটিএ। অনির্দিষ্টকালের জন্য স্কুলগুলিতে ধর্মঘটের ডাক দেওয়া হয়।পাহাড়ে বিক্ষোভও দেখান শিক্ষকরা। জিটিএর তরফে জানানো হয়, তারা আদালতের দ্বারস্থ হবে। আজ মঙ্গলবার ৩১৩ জন শিক্ষকের চাকরি বাতিলের নির্দেশকে চ্যালেঞ্জ জানিয়ে ডিভিশন বেঞ্চে মামলা করল জিটিএ।

দেখুন আরও খবর-